ચમોલી જિલ્લાનાં ઘાટ વિસ્તારમાં પુરનાં કારણે કેટલાય મકાનો તણાઇ ગયા છે. કેટલાય અસ્થાઇ પુલ વરસાદનાં કારણે તણાઇ ગયા હતા. ઉપરાંત કેટલાય લોકો કાટમાળમાં ફસાયેલા હોવાની પણ માહિતી મળી રહી છે. હવામાન વિભાગ દ્વારા જિલ્લામાં હજી પણ ભારે વરસાદની આગાહી કરી છે. ગૃહમંત્રી રાજનાથ સિંહે પુર, ભુસ્ખલન અને વાદળ ફાટવાનાં કારણે મૃતકોનાં પરિવાર પ્રત્યે ઉંડા દુખની લાગણી પ્રકટ કરી હતી. તેમણે ટ્વિટ કરીને કહ્યું કે એનડીઆરએફની ટીમ વાદળ ફાટવાનાં કારણે પ્રભાવિત વિસ્તારમાં મદદ માટે મોકલી દેવામાં આવી છે.